Όθων Δ΄ της Αγίας Ρωμαϊκής Αυτοκρατορίας

Πρώτα χρόνια

Ο θείος του Ριχάρδος ο Λεοντόκαρδος όταν επέστρεψε από την Γ΄ Σταυροφορία τον υιοθέτησε και τον διόρισε κόμη της Υόρκης. Η νομιμότητα του διορισμού αμφισβητήθηκε από τους κατοίκους του Γιορκσάιρ που εμπόδισαν τον Όθων να μετέβη στην κομητεία. Επισκέφτηκε το Γιορκσάιρ (1191) και συνέχισε να διεκδικεί τα έσοδα της κομητείας ακόμα και όταν έγινε βασιλιάς της Γερμανίας αλλά δεν τα εξασφάλισε ποτέ. Δεν μπόρεσε επίσης να πάρει ούτε τα 25.000 ασημένια μάρκα που του άφησε ο Ριχάρδος στην διαθήκη του (1199). 
Ο Ριχάρδος Α΄ ο Λεοντόκαρδος ξεκίνησε διαπραγματεύσεις για να παντρέψει τον ανεψιό του με την Μαργαρίτα του Κεντ κόρη και διάδοχο του Βασιλιά της Σκωτίας Γουλιέλμου του Λέοντα. Η Μαργαρίτα πήρε προίκα το Λοθιάν, ο Ριχάρδος ανέλαβε υπό την προστασία του τις κομητείες του Νορθάμπερλαντ και του Καρλάιλ, μετά την ενηλικίωση του Όθωνα θα ενσωματώνονταν στην Σκωτία. 
Οι διαπραγματεύσεις σταμάτησαν τον Αύγουστο του 1198 όταν ο Γουλιέλμος ο Λέων γέννησε γιο και τα σχέδια για την διαδοχή του Όθωνα ακυρώθηκαν. Μετά την αποτυχία να εξασφαλίσει την Σκωτσέζικη διαδοχή στον ανεψιό του ο Ριχάρδος ο Λεοντόκαρδος σαν Δούκας της Ακουιτανίας έδωσε στον Όθων την Κομητεία του Πουατιέ. Υπάρχουν διαφωνίες σχετικά με το εάν ο Όθων δέχτηκε το Πουατιέ σαν αντάλλαγμα στην αδυναμία του να κυριαρχήσει στην Υόρκη ή αν ο Ριχάρδος το πρόσθεσε σαν επιπλέον δώρο. Ο Όθων βρισκόταν στο Πουατιέ από τον Σεπτέμβριο του 1196 έως τα μέσα του 1197, στην συνέχεια ενώθηκε με τον θείο του Ριχάρδο που διόρισε επισκόπους στις κενές επισκοπές του Πουατιέ, του Λιμόζ και του Περιγκέ. Συμμετείχε στο πλευρό του Ριχάρδου του Λεοντόκαρδου στον πόλεμο που είχε ξεσπάσει με τον Βασιλιά της Γαλλίας Φίλιππο Αύγουστο, τον Οκτώβριο επέστρεψε στο Πουατιέ. Ο Γερμανός ιστορικός Τζεν Αχλέρ σε αναφορά σχετικά με την ζωή του Όθων πριν το 1198 γράφει ότι ίσως είναι ο πρώτος αλλοδαπός βασιλιάς της Γερμανίας.

Διεκδικητής βασιλιάς της Γερμανίας

Όταν πέθανε ο Ερρίκος ΣΤ΄ της Αγίας Ρωμαϊκής Αυτοκρατορίας η πλειοψηφία των πριγκίπων του νότου εξέλεξε νέο βασιλιά της Γερμανίας τον μικρότερο αδελφό του Φίλιππο, ο Φίλιππος της Σουηβίας δωροδόκησε τους ευγενείς με πολλές υποσχέσεις και τίτλους. Οι αντίπαλοι πρίγκιπες με τον Οίκο των Χοενστάουφεν συμμάχησαν με τον Ριχάρδο και αποφάσισαν να εκλέξουν έναν νέο βασιλιά από τον Οίκο των Γουέλφων. Ο μεγαλύτερος αδελφός του Ερρίκος Ε΄ του Ρήνου έλλειπε σε Σταυροφορία, η επιλογή έπεσε συνεπώς στον ίδιο τον Όθων που αναγνωρίστηκε σύντομα από τους ευγενείς του βορρά, η εκλογή του έγινε από τους οπαδούς του στην Κολωνία (9 Ιουνίου 1198).
Ο Όθων Δ΄ στέφτηκε νέος βασιλιάς στο Άαχεν, την στέψη τέλεσε ο αρχιεπίσκοπος της Κολωνίας Αδόλφος της Άλτενα, αυτό είχε μεγάλη συμβολική σημασία επειδή μόνο ο αρχιεπίσκοπος της Κολωνίας μπορούσε να στέψει τον βασιλιά των Ρωμαίων. Η στέψη έγινε χωρίς τα αυτοκρατορικά διακριτικά που είχαν κατασχεθεί από τους Χοενστάουφεν. Η νέα εκλογή έφερε πόλεμο ανάμεσα στην Αγγλία και την Γαλλία, ο Φίλιππος της Σουαβίας συμμάχησε με τον Γάλλο βασιλιά Φίλιππο Αύγουστο ενώ ο Όθων Δ΄ ήταν πάντοτε σύμμαχος με τον Ριχάρδο τον Λεοντόκαρδο και μετά τον θάνατο του με τον μικρότερο αδελφό του Ιωάννη τον Ακτήμονα.
Ο πάπας που ήταν αποφασισμένος να εμποδίσει με κάθε τρόπο να ενωθούν η Αγία Ρωμαϊκή Αυτοκρατορία και το Βασίλειο της Σικελίας με έναν μονάρχη βρήκε την ευκαιρία να επέμβει. Ο Ιννοκέντιος Γ΄ υποστήριξε τον Όθων Δ΄ και συγκρούστηκε με τον Οίκο των Χοενστάουφεν.

Αυτοκράτορας

Ο Όθων Δ΄ με την σειρά του ήταν αποφασισμένος να προσφέρει στον πάπα ότι του ζητούσε, είχε την υποστήριξη του Ότακαρ Α΄ της Βοημίας που ήταν αρχικά οπαδός του Φιλίππου. Ο Όθων Δ΄ απέκτησε υποστήριξη επιπλέον από τον Βάλντεμαρ Β΄ της Δανίας αλλά οι επιτυχίες του Φιλίππου ήταν μεγάλες και στέφτηκε ξανά βασιλιάς από τον αρχιεπίσκοπο της Κολωνίας. Η θέση του Όθων Δ΄ χειροτέρευσε σημαντικά τα επόμενα χρόνια, οι περισσότεροι σύμμαχοι του τον είχαν εγκαταλείψει ανάμεσα τους και ο αδελφός του Ερρίκος. Ο Όθων Δ΄ ηττήθηκε, τραυματίστηκε σε μάχη και έχασε την υποστήριξη του πάπα, αποσύρθηκε στα εδάφη του στο Μπρούνσβικ και ο Φίλιππος παρέμεινε αναμφισβήτητα ο μοναδικός Γερμανός βασιλιάς. Ο πάπας Ιννοκέντιος Γ΄ προσπάθησε να φέρει την ειρήνη ανάμεσα στις αντίπαλες πλευρές, ο Φίλιππος του υποσχέθηκε να τον παντρέψει με την κόρη του Βεατρίκη και να του δώσει σαν προίκα το Δουκάτο της Σουηβίας. Ο Όθων Δ΄ αρνήθηκε, ο πόλεμος ήταν έτοιμος να ξεσπάσει ξανά αλλά ο Φίλιππος δολοφονήθηκε (21 Ιουνίου 1208).
Με τον θάνατο του Φιλίππου ο Όθων Δ΄ συμφιλιώθηκε με τους Χοενστάουφεν και πήρε σύζυγο την κόρη του Φιλίππου Βεατρίκη. Σε ένα αυτοκρατορικό Συμβούλιο στην Φρανκφούρτη (11 Νοεμβρίου 1208) τον υποστήριξαν όλοι οι πρίγκιπες αφού υποσχέθηκε να μην διεκδικήσει αυτοκρατορικά δικαιώματα για τα παιδιά του. Ο Όθων Δ΄ ξεκίνησε τις προετοιμασίες για την στέψη του, υποσχέθηκε να αποδώσει στα Παπικά Κράτη όλες τις περιοχές που κατείχε ο Λουδοβίκος ο Ευσεβής όπως η Ανκόνα, το Σπολέτο, το Εξαρχάτο της Ραβέννας και το Δουκάτο της Πενταπόλεως. Πέρασε από την Βερόνα, την Μόντενα και την Μπολόνια και έφτασε στο Μιλάνο, δέχτηκε το Σιδηρούν Στέμμα της Λομβαρδίας και τον τίτλο του βασιλιά της Ιταλίας (1208). Συναντήθηκε στο Βιτέρμπο με τον πάπα Ιννοκέντιο και στέφτηκε αυτοκράτορας στην βασιλική του Αγίου Πέτρου (21 Οκτωβρίου 1209), μετά εγκατέλειψε την Ρώμη χάρη στις ταραχές που ξέσπασαν στην πόλη.

Σύγκρουση με τον πάπα

Ο Ιννοκέντιος Γ΄ απαίτησε από τον Όθων Δ΄ να υπογράψει γραπτές παραχωρήσεις στα Παπικά κράτη, ζήτησε την εκλογή των επισκόπων σύμφωνα με τους εκκλησιαστικούς κανόνες χωρίς να κάνουν καμιά έκκληση στην Ρώμη. Ζήτησε επίσης να παραδώσει ο Όθων στην εκκλησία όλα τα έσοδα από τις κενές εκκλησιαστικές επισκοπές που είχαν γεμίσει το αυτοκρατορικό θησαυροφυλάκιο. Ο αυτοκράτορας έφυγε από την Ρώμη και έφτασε βόρεια στην Πίζα (20 Νοεμβρίου 1209), εκεί πείστηκε από τους ευγενείς να απαρνηθεί τις υποσχέσεις που έδωσε στον πάπα. Ο Όθων Δ΄ ήταν αποφασισμένος να αποκαταστήσει την αυτοκρατορική εξουσία στην Ιταλία ακυρώνοντας αυτά που είχε υπογράψει με τον πάπα. Αποφάσισε να αποκτήσει όλα τα εδάφη που είχε κάνει κατάσχεση η εκκλησία από την Ματθίλδη της Κανόσα πριν από έναν αιώνα και να μην μετακινηθεί εναντίον του Φρειδερίκου Β΄ Χοενστάουφεν. Έδιωξε τα παπικά στρατεύματα από την Ανκόνα και την Σπολέτο και διεκδίκησε τις πόλεις σαν αυτοκρατορικά δώρα, ζήτησε από τον Φρειδερίκο Β΄ να του δώσει όρκο υποτέλειας από την Καλαβρία και την Απουλία, όταν ο Φρειδερίκος το αρνήθηκε ο Όθων τα έκανε κατάσχεση. Ο Όθων Δ΄ βάδισε στην Ρώμη και ζήτησε από τον Ιννοκέντιο Γ΄ να ακυρώσει το Κονκορδάτο του Βορμς που είχε υπογράψει με τον αυτοκράτορα Ερρίκο Ε΄ και να αναγνωρίσει τα αυτοκρατορικά δικαιώματα σε όλα τα κενά δώρα.

Επιστροφή στην Γερμανία

Οι πράξεις του αυτοκράτορα προκάλεσαν την οργή του Ιννοκέντιου που αφόρισε τον Όθων (18 Νοεμβρίου 1210). Ο Όθων Δ΄ προσπάθησε κατόπιν να κατακτήσει την Σικελία που κυβερνούσε ο Φρειδερίκος Β΄ υπό την κηδεμονία του πάπα Ιννοκέντιου Γ΄. Η Γερμανική αριστοκρατία την ίδια εποχή ήταν όλο και περισσότερο εξοργισμένη με τον Όθων επειδή αδιαφορούσε στον βορά με αποτέλεσμα ο Βάλντεμαρ Β΄ της Δανίας να κυριεύσει όλη την Βαλτική ακτή από το Χολστάιν μέχρι την Λιβονία. Την εποχή που βρισκόταν ο Όθων στην νότια Ιταλία οι δυσαρεστημένοι πρίγκιπες ανάμεσα τους οι αρχιεπίσκοποι από το Μάιντς και το Μαγδεμβούργο με την υποστήριξη του Φιλίππου Β΄ της Γαλλίας και του πάπα αποφάσισαν να τον αποκηρύξουν. Σε Δίαιτα στην Νυρεμβέργη (1211) ο Φρειδερίκος Β΄ Χοενστάουφεν εξελέγη βασιλιάς των Ρωμαίων. Οι απεσταλμένοι του αυτοκράτορα εμφανίστηκαν στο "Δ΄ Λατερανό Συμβούλιο" και ζήτησαν από τον πάπα να ακυρώσει τον αφορισμό. Ο Όθων Δ΄ δέχτηκε να δώσει υποτέλεια στον πάπα και να δεχτεί τις απαιτήσεις του ζητώντας συγχώρεση για την προηγούμενη συμπεριφορά του αλλά ο Ιννοκέντιος Γ΄ ήταν ανένδοτος στο θέμα της εκλογής του Φρειδερίκου Β΄ σαν αυτοκράτορα.
Ο Όθων Δ΄ επέστρεψε στην Γερμανία και βρήκε την κατάσταση εχθρική μαζί του σε βαθμό απελπισίας, τον είχαν εγκαταλείψει όλοι οι πρίγκιπες που υποστήριζαν τον Φρειδερίκο Β΄. Τα στρατεύματα του Φρειδερίκου απέφυγαν να συναντήσουν τους άντρες του Όθωνα που πέρασαν από τις Άλπεις και έφτασαν στην Κωνσταντία. Η Βεατρίκη είχε πεθάνει το καλοκαίρι του 1212 και ο Φρειδερίκος έφτασε στην Γερμανία τον Σεπτέμβριο του 1212 με την υποστήριξη όλων των ευγενών, ο Όθων δραπέτευσε στην Κολωνία. Η πλειοψηφία των πριγκίπων εξέλεξαν για δεύτερη φορά τον Φρειδερίκο Β΄ βασιλιά των Ρωμαίων (5 Δεκεμβρίου 1212).

Η μάχη του Μπουβίν

Η υποστήριξη που είχε ο Φρειδερίκος Β΄ από τον Γάλλο βασιλιά Φίλιππο Αύγουστο ανάγκασε τον Ιωάννη τον Ακτήμονα να ρίξει όλες τις δυνάμεις του για να βοηθήσει τον ανεψιό του Όθων. Μετά την καταστροφή του Γαλλικού στόλου από τους Άγγλους (1213) ο Ιωάννης ο Ακτήμων ξεκίνησε προετοιμασίες να επιτεθεί στην Γαλλία, ο Όθων Δ΄ βρήκε την κατάσταση αυτή σαν μεγάλη ευκαιρία για να κερδίσει την χαμένη εξουσία του. Ο Όθων συμμετείχε στην επίθεση που έκανε ο Ιωάννης ο Ακτήμονας μέσω του Λίγηρα, ο ίδιος ο Όθων έκανε επίθεση από την Φλάνδρα με την βοήθεια του κόμη. Οι τρεις στρατοί δυστυχώς δεν μπόρεσαν να συνεργαστούν κατάλληλα, ο Ιωάννης ο Ακτήμονας απογοητευμένος που η νίκη δεν ήρθε τόσο εύκολα όσο περίμενε οπισθοχώρησε, ο αυτοκρατορικός στρατός του Όθων συγκεντρώθηκε στις Κάτω Χώρες.
Οι δύο στρατοί είδαν αιφνίδια ότι βρέθηκαν πολύ κοντά ο ένας με τον άλλον στις όχθες του ποταμού Μαρκέ κοντά στην γέφυρα του Μπουβίν, ο στρατός του Φιλίππου Β΄ απαριθμούσε 15.000 άντρες και οι αντίπαλοι του 25.000, οι δύο στρατοί συγκρούστηκαν στην "μάχη του Μπουβίν". Ακολούθησε σκληρή μάχη αλλά ο Ιωάννης ο Ακτήμονας, ο Όθων και οι σύμμαχοι τους συνετρίβησαν παρά την αριθμητική τους πλειοψηφία, ο Όθων βαριά τραυματισμένος μεταφέρθηκε έξω από την μάχη και ο στρατός του οπισθοχώρησε. Ακούγεται ότι ο Φίλιππος Β΄ βρήκε τον τραυματισμένο Όθωνα, του αφαίρεσε τα αυτοκρατορικά εμβλήματα και τα παρέδωσε στον Φρειδερίκο Β΄.

Εκθρόνιση και θάνατος

Η μεγάλη νίκη επέτρεψε στον Φρειδερίκο να αποκτήσει το Άαχεν και την Κολωνία ενώ ο Όθων οπισθοχώρησε στο Μπρούνσβικ και δήλωσε παραίτηση από τον αυτοκρατορικό θρόνο (1215). Ο αφορισμός του ακυρώθηκε και πέθανε στο "κάστρο του Χάρτσμπουργκ" αφού ζήτησε σκληρό θάνατο για να εξιλεωθεί από τις αμαρτίες του (19 Μαΐου 1218). Ο ιστορικός Καντόροβιτς περιγράφει το περιστατικό ως εξής "εκθρονίστηκε, έπεσε στο έδαφος, εξομολογήθηκε για τις αμαρτίες του και οι ιερείς τον μαστίγωσαν μέχρι που πέθανε. Αυτό ήταν το τέλος του πρώτου και τελευταίου αυτοκράτορα των Γουέλφων".

Οικογένεια

Ο Όθων Δ΄ της Αγίας Ρωμαϊκής Αυτοκρατορίας παντρεύτηκε δύο φορές. Πρώτη σύζυγος του η Βεατρίκη της Σουηβίας κόρη και παιδί του Φιλίππου της Σουηβίας και της Ειρήνης Αγγελίνας της κόρης του Βυζαντινού αυτοκράτορα Ισαάκιου Β΄ Άγγελου, πέθανε πρόωρα αμέσως μετά τον γάμο (1212). Δεύτερη σύζυγος του η Μαρία της Βραβάντης, κόρη του Ερρίκου Α΄ της Βραβάντης και της Ματθίλδης της Βουλώνης. Δεν απέκτησε παιδιά με κανέναν από τους δύο γάμους του.